Flere andre arter kan ligne på spiss giftslørsopp. Den like giftige butt giftslørsopp har flere likheter, men den er som oftest uten belter på stilken. I tillegg har den butt pukkel, mørkere farge og en mer småskjellet struktur på hatten. Kanskje den viktigste forskjellen er voksested. Spiss giftslørsopp er først og fremst en barskogart, mens butt giftslørsopp vokser i varmekrevende eikeskog.